Source: https://naalakkersuisut.gl/kl-GL/Naalakkersuisut/Naalakkersuisoqarfiit/Uddannelse-Kultur-Kirke-og-Udenrigsanliggende/Kultur-og-Kirke/Kultur/Stoetteordninger/Idraetshaller
Timestamp: 2019-08-24 20:25:16+00:00
Document Index: 2283357

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13']

Namminersorlutik Oqartussat timersortarfiit iluarsaannissaannut tapiissutaat - Naalakkersuisut
Ilinniartitaanermut, Kultureqarnermut Ilageeqarnermullu Naalakkersuisoqarfik /
Kultureqarneq Ilageeqarnerlu /
Kultureqarneq /
Tapiissuteqartarnerit /
Namminersorlutik Oqartussat timersortarfiit iluarsaannissaannut tapiissutaat
Namminersorlutik Oqartussat timersortarfiit iluarsaannissaannut tapiissutaasa najoqqutassai
§ 1. Najoqqutassat kommuneqarfiit timersortarfiinut, timersortarfiillu suliffeqarfinnit imminut pigisunit ingerlanneqartunut, iluarsaassinissamut Namminersorlutik Oqartussat tapiissutaannut atuupput.
§ 2. Timersortarfik imatut paasineqassaaq illu portusuumik qilaalik, timersornernut naleqqussagaq.
§ 3. Timersortarfimmi iluarsartuussineq imatut paasineqassaaq timersortarfimmik tamakkiisumik imaluunniit timersortarfiup ilaanik iluarsartuussineq, aaqqinneqarsimasoq iluarsillugu, nalinginnaasumik taarsiinermi imaluunniit atortunik aserorsimasunik iluarsaassinermi.
Imm. 2. Timersortarfiup atortui tamarmik iluarsartuussinermi ilanngunneqarsinnaapput.
Tapiiffigineqarnissamut piumasaqaatit tapiissutillu atorneqarnerat
§ 4. Ilinniartitaanermut, Kultureqarnermut, Ilisimatusarnermut Ilageeqarnermullu Naalakkersuisoqarfiup kommune piumaffigisinnaavaa Najukkanut Sanaartornermullu Aningaasaateqarfimmiit aningaasanik tapiiffigineqarnissamut periarfissat paasiniaqqullugit.
§ 5. Iluarsaassinermi aningaasartuutit 50 %-iinik Ilinniartitaanermut, Kultureqarnermut, Ilisimatusarnermut Ilageeqarnermullu Naalakkersuisoqarfik tapiisinnaavoq .
Imm. 2. Iluarsaassinermi imm. 1 malillugu matussuserneqanngitsut aningaasalersorneqarnissai tapiiffigineqartup qulakkiissavaa.
Imm. 3. Iluarsaassinermut suliniutip aallartereernerani aningaasartuutit takkuttut, suliniutillu missingersuutaani A-mi aningaasaqarnikkut killiliussat avataaniittut, timersortarfiup piginnittuaniit akilerneqassapput.
§ 6. Ilinniartitaanermut, Kultureqarnermut, Ilisimatusarnermut Ilageeqarnermullu Naalakkersuisoqarfik tapiissutisinissamut piumasaqaatinik ilanngussaqarsinnaavoq.
Tapiissutisinissamut suleriaaseq
§ 7. Timersortarfiit qanoq innerinut nalunaarusiat aammattaaq Namminersornerullutik Oqartussat ukiunut tallimanut pilersaarusiaasa ilaat ukiut tamaasa nutarterneqartartoq tunngavigalugit tapeqartitsisoqartarpoq.
§ 8. Tapiissutinik aningaasaliissutinik pingaarnersiuilluni tulleriiaarineq una pilersaarut naapertorlugu pissaaq:
1) Ukiup aningaasanut inatsiseqarfiusup aallartinnerani Ilinniartitaanermut, Kultureqarnermut, Ilisimatusarnermut Ilageeqarnermullu Naalakkersuisoqarfiup kommunimi suleqatigissallugit piukkunnartut suleqatigalugit iluarsaassinernut suliniutinut tapiissutit toqqassavai.
2) Suleqatiginissamut piukkussat missingersuutaat C missingersuut B-iinngorlugu suliarineqassaaq. Suliarinninnermi aningaasartuutit timersortarfiup piginnittuata aamma Namminersorlutik Oqartussat akornanni assigiimmik agguarneqassapput.
3) Suleqatiginissamut piukkussat missingersuutaat B-iit suliarineqareerpata suleqatiginissamut piukkussat iluarsaassinermut suliniutaat sorliit naatsorsuutigisatut tapiissuserlugit suliarineqassanersut Ilinniartitaanermut, Kultureqarnermut, Ilisimatusarnermut Ilageeqarnermullu Naalakkersuisoqarfiup nalunaarutigissavaa.
4) Suleqatiginissamut piukkussat missingersuutaat A-t suliarineqareerpata Ilinniartitaanermut, Kultureqarnermut, Ilisimatusarnermut Ilageeqarnermullu Naalakkersuisoqarfik ima iliussaaq:
a) iluarsaassinermut suliniutinut tapiissutit aningaasaliissutit inaarutaasut nalunaarutigissavaat, tassani missingersuutip A-p aningaasaqarnikkut killiliussami missingersuut B-ip missingersuutaanniipput.
b) iluarsaassinermut suliniutinut immikkut nalilersuinermik aallartitsissapput, tassani missingersuutaasa A-p aningaasaqarnikkut killiliussaata missingersuut B qaangeqqavaa. Immikkut nalilersuinermi tapiinissaq itigartitsinerlu pillugit timersortarfiup pineqartup piginnittua toqqaannartumik nalunaarfigineqassaaq.
§ 9. Iluarsaassinermut suliniutip aallartinnissaanut tapiissutit siumoortumik tunniunneqassapput toqqaannartumillu tapiiffigineqartumut tunniunneqassallutik.
Aningaasalersuineq naatsorsuutillu
§ 10. Namminersorlutik Oqartussat timersortarfinnut tapiissuteqarnerat Nunap Karsianiit aningaasalersorneqarpoq, Aningaasanut Inatsimmi konto 84.40.14 Kulturimut timersornermullu atugassanik sanaartorneq (Sanaartornermut aningaasaliissutit).
§ 11. Tapiiffigineqartoq iluarsaassinermut suliniummut naatsorsuusiussaaq taamaalillunilu tapiissutit siunertamut aningaasaliiffigineqartumut atorneqarsimaneri pillugit uppernarsaassalluni. Suliniutip naanerata kingorna qaammatit marluk qaangiutsinnagit naatsorsuutit Ilinniartitaanermut, Kultureqarnermut, Ilisimatusarnermut Ilageeqarnermullu Naalakkersuisoqarfimmut apuunneqareersimassapput.
Imm. 2 Ilinniartitaanermut, Kultureqarnermut, Ilisimatusarnermut Ilageeqarnermullu Naalakkersuisoqarfiup tapiiffigineqartoq qaqugukkulluunniit qinnuigisinnaavaa iluarsaassinermut suliniummut tapiiffigineqartumut paasissutissartaanik nassiusseqqullugu, tassunga ilanngullugu iluarsaassinerup killiffigisaa.
§ 12. Tapiissutit tamakkiisumik ilaannakuusumilluunniit utertinneqarnissaat piumasarineqarsinnaavoq, tapiissutinik pissarsisoq:
1) eqqunngitsunik paasissutissiisimappat,
2) tapiiffigineqarnissamut piumasaqaataasut naammassinngippagit, tassunga ilanngullugit tapiiffigineqarnissamut piumasaqaataasinnaasut naammassinngippagit,
3) piffissaq eqqornagu naammaginartunik naatsorsuutinik nassiussippat,
4) iluarsaassinermut suliniummut isumaqatigiissutigineqartumut tapiissutit atunngippagit, imaluunniit
5) paasissutissat naapertuuttut, naatsorsuutit ilanngullugit nassiukkumanngippagit.
§ 13. Najoqqutassiat 1. marts 2017-imi atuutilerput, 2016-imilu kingusinnerusukkulluunniit iluarsaassinermi suliniutit aallartissimasunut atuullutik.
Ilinniartitaaneq Ilisimatusarnerlu
Kultureqarneq Ilageeqarnerlu
Kultureqarneq
Grønlandsfonden-i
Kultureqarnermut aningaasaliissutit
Nunavumik suleqateqarnermut Kultureqarnermut
Kulturikkut suliffeqarfiit
Kulturilerisunut nersornaat
Kajumissaasiut